Minnesota Wild varasi Novákin viidennellä kierroksella 146. pelaajana . Elokuussa 2020 Kelowna Rockets lainasi hänet toistaiseksi voimassa olevalla sopimuksella 1. ligan HC Litoměřiceen, kunnes WHL-kausi 2020–2021 käynnistyy. Novák pelasi siellä yhdeksän ottelua tehopistein 1+3=4, kunnes alle 20-vuotiaiden MM-kilpailujen jälkeen tammikuussa 2021 Rockets lainasi hänet aiempaan seuraansa HC České Budějoviceen, joka oli noussut edellisenä keväänä Extraligaan. Novák teki näin ollen Extraliga-debyyttinsä 10. tammikuuta 2021 Berani Zlíniä vastaan. Hänet merkittiin joukkueensa kolmosketjun oikeaan laitaan Roman Přikrylin ja Martin Beránekin viereen. Novák sai ottelussa jääaikaa 11.40 minuuttia.